2017. | 10. | 03.

nagymányok város Önkormányzata

Tájékoztató közlemény

Támogatást nyert Nagymányok város önkormányzatának a TOP-3.2.1-15 azonosító számú konstrukcióra benyújtott pályázata

**Támogatást nyert Nagymányok Város Önkormányzatának a Terület- és Településfejlesztési Operatív Program keretén belül az „Önkormányzati épületek energetikai korszerűsítése” (TOP-3.2.1-15) című pályázati felhívás keretében megvalósuló „Önkormányzati épületek energetikai korszerűsítése Nagymányokon” című, TOP-3.2.1-15-TL1-2016-00003 azonosító számú pályázata.**

Nagymányok Város Önkormányzata jelen pályázatban 2 db önkormányzati tulajdonban lévő ingatlant kíván fejleszteni. A fejlesztés célja az ingatlanok energiahatékonyságot célzó felújítása és fejlesztése, a fosszilis energiahordozókból származó üvegházhatású gázok (ÜHG) kibocsátásának csökkentése, továbbá a megújuló energiaforrások elérhetőbbé tétele, használatának ösztönzése, népszerűsítése.

A fejlesztéssel érintett helyszínek:

* Nagymányoki Pitypang Óvoda (7355 Nagymányok, Arany János utca 1.)
* Váraljai Őszikék Szociális Intézmény nagymányoki szociális intézménye (7355 Nagymányok, József Attila utca 8/C.)

A pályázat keretein belül a fejlesztéssel érintett épületek energetikai korszerűsítése valósul majd meg, homlokzati hőszigeteléssel, a homlokzati nyílászárók részleges cseréjével, a meglévő nyílászárók üvegszerkezetének cseréjével, a padlásfödém hőszigetelésével, kazáncserével és a fűtési rendszer korszerűsítésével. Az energetikai korszerűsítés mellett, a pályázat keretein belül valósul meg az épületek projektarányos akadálymentesítése is.

**Kedvezményezett: Nagymányok Város Önkormányzata**

**A pályázat azonosító száma: TOP-3.2.1-15-TL1-2016-00003**

**A megítélt támogatás összege: 130.000.000 Ft**

**Várható fizikai befejezés: 2018. szeptember 30.**

**KÖSZÖNJÜK A MAGYAR ÁLLAM ÉS AZ EURÓPAI UNIÓ TÁMOGATÁSÁT!**